stanford-oval/wikipedia huggingface dataset:
ארכף זהוב-גב

| ארכף זהוב-גב |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי פיל
משפחה:: חדפי פיל
סוג:: ארכף גדול
מין:: ארכף זהוב-גב
שם מדעי
 Rhynchocyon chrysopygus ‏גינטר, 1881
תחום תפוצה


ארכף זהוב-גב או סנג'י זהוב-גב (שם מדעי: Rhynchocyon chrysopygus) הוא מין של חדף פיל גדול למדי  במשפחת חדפי פיל ובסוג ארכף גדול החי במזרח אפריקה.
מאפיינים

ארכף זהוב-גב הוא החדף הגדול ביותר במשפחת חדפי הפיל עד כדי כך שהוא דומה בגודלו לארנב. אורך ראשו וגופו 23-26 ס"מ, אורך זנבו 21-23 ס"מ, ומשקלו עד 540 גרם, פרוותו רכה ובצבע חום אדמדם כהה-שחור ואילו צווארו ובטנו כתמתמים. המאפיין הבולט ביותר שלו הוא כתם זהוב גדול הנמצא על פני חלקו האחורי, וזהו גם המקור שמו. אוזניו קטנות ושחורות, רגליו הדקיקות שחורות והאחוריות ארוכות יותר מהקדמיות. זנבו ארוך וחלק ובצבע לבן באמצעו. חוטמו דק וארוך ומשמש אותו לחיפוש אחר מזון.

 בדומה לאיילונים העור בעכוזו של הארכף עבה פי שלושה משאר הגוף, ואצל הזכרים הוא עבה יותר מאשר אצל הנקבות ומספק להם הגנה מנשיכות בקרבות עם זכרים אחרים.
הארכף זהוב-הגב הוא בעל חיים אנדמי באופן מלא לחופים המזרחיים של קניה. הוא חופף בתפוצתו לזו של צביון אדרס - אף הוא יונק נדיר.
בית גידולו של הארכף כולל: יערות נשירים, שיחים וחופים.
הארכפיים זהובי הגב הם מונגומים (כלומר בני הזוג נמצאים ביחד לאורך חייהם), אם כי ברוב הזמן הם יהיו פעילים בנפרד. במשך היום הארכפיים יחפשו מזון ובלילה ישנו בקן העשוי מפסולת, הם מכינים לעצמם כ-שישה קינים למקרה חרום.
ההריון נמשך כ-42 ימים לאחריהם נולד ולד אחד, שמסוגל להיות עצמאי לאחר חמישה ימים בלבד, ונגמל אחרי שבועיים.
תזונתו של הארכף זהוב-הגב כוללת שלשולים, מרבי-רגל, נמלים, חיפושיות, וכדומה.
בין אויביו נמנים נחשים כמו ממבה שחורה, ועופות דורסים כמו זרון. כאשר הארכף מבחין בסכנה הוא יכה בזנבו על האדמה כדי להזהיר ארכפים אחרים שבסביבה, וייתכן כדי להראות לטורף שהוא התגלה. 

הארף זהוב-הגב מסוגל לרוץ במהירות של 25 קמ"ש.
הארכף זהוב-הגב מאוים בעיקר על ידי אובדן בתי גידול למטרות חקלאות, כריתת עצים וכדומה, אם כי הוא מקבל הגנה חלקית על ידי "שירות חיות הבר של קניה". מצב שימורו מוגדר על ידי IUCN כמין בסכנת הכחדה (EN).
הארכף זהוב-הגב הוא אחד מעשרת "המינים הפוקליים" שהוכרזו על ידי פרויקט "מינים ייחודיים הנמצאים בסכנת הכחדה גלובלית" (EDGE). הפרויקט מזהה מינים ייחודיים מבחינת מבנה גופם הזקוקים להגנה מפני הכחדה. הארכף נמצא יחד עם ההירולה, היפופוטם גמדי, גמל דו-דבשתי, דולפין נהרות סיני, לוריס שלוח אדום, סולנודון היספניולי, קיפודן חרטומני אטנבורו, עטלף דבורה, וירבוע ארוך אוזניים.
הערות שוליים

↑  ארכף זהוב-גב באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
בוצ'יום

ציור במנזר וורונץ המתאר מלאך עם בוצ'יום ביום הדין
הוצולים עם טרמביצות
הבוצ'יום (ברומנית: Bucium) הוא כלי נשיפה מסורתי באורך מטר עד 3 מטרים בשימוש רועים רומנים ועממים קרובים הרריים, שתחילת השימוש בו מיוחסת לתקופת דאקיה.
הבוצ'יום הוא בעל מבנה של צינור ארוך, בדרך כלל בעל צורה גלילית עם קצה אחד צר יותר, הקצה בו נושפים והוא מיוצר מקליפת עץ אשוח, אדר, מילה, טיליה או אגוז אלסר. בתקופה המודרנית יש גם המייצרים בוצ'יום מפח. השם נגזר מהמילה הלטינית buccinum שמשמעותה היא "קרן כפופה". יש אזורים בהם הבוצ'יום קרוי בשם "טרמביצה", "טולניק" או "רוג".
בעבר שימש הבוצ'יום, בנוסף לצורכי עבודת הרועים, גם לצורכי מלחמה, כאמצעי להעברת מסרים מהר להר.
ליצירת בוצ'יום מחפשים עץ צעיר הגדל על מורדות. עץ הגדל על מורדות צומח תחילה בניצב לקרקע אלכסונית ורק לאחר מכן מתעקם וצומח ישר אל השמים וכך מקבלים באופן טבעי את הצורה הרצויה. לאחר כריתת העץ חותכים אותו לאורכו ומוציאים משני החצאים את ליבתו וכך יוצרים שני חצאי צינורות. לאחר ליטוש מחברים מחדש את שני החצאים והבוצ'יום מוכן.
בכפרים נוהגים בתקופה המודרנית לייצר בוצ'יומים קצרים מאוד לשם מכירתם לתיירים.
ראו גם

קרן האלפים
דיג'ירידו
ארץ שבעת המינים

ארץ שבעת המינים הוא שיר שכתב דודו ברק, הלחין נחום היימן וביצעה חני ליבנה.
רקע

השיר הושמע תחילה כמוזיקה בסרט התיעודי "המלחמה שלאחר המלחמה" בשנת 1968 בבימוי מיכה שגריר. שנה לאחר מכן הוקלט השיר בגרסה בצרפתית על ידי הזמרת הצרפתייה מארי לאפורה. בשנת 1984 הוקלט על ידי חבורת הזמר של הגליל המערבי אך לא התפרסם. הוא הוקלט בשנת 1989 על ידי חני ליבנה ונכלל באלבומה "ווקליזה".
בשיר מוזכרים כל שבעת המינים, הוא נכלל באלבום האוסף "ארץ שבעת המינים" משירי דודו ברק, ובאחד מחלקי האלבום שנוצר משירי התוכנית ארבע אחרי הצהריים בהפקת גלי צה"ל. מירי אלוני ערכה ביצוע לשיר, ואורי הרפז הקליט אותו עבור אלבום משירי נחום היימן.
השיר נחשב כשיר המזוהה עם חג שבועות וחוברו לו ריקודי עם.
הערות שוליים

1 2  נחום - נחצ'ה היימן, באתר המרכז לחקר המוזיקה היהודית, האוניברסיטה העברית בירושלים
↑  ארץ שבעת המינים, באתר הספרייה הלאומית
↑  שירי שבועות, באתר ההסתדרות הציונית העולמית
ארכף ארבע אצבעי

| ארכף ארבע אצבעי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: חדפי פיל
משפחה:: חדפי פיל
סוג:: Petrodromus
מין:: ארכף ארבע אצבעי
שם מדעי
 Petrodromus tetradactylus ‏פטרס, 1846
תחום תפוצה


ארכף ארבע אצבעי (שם מדעי: Petrodromus tetradactylus) הוא מין יחיד בסוגו במשפחת הארכפיים, בעל ארבע אצבעות ברגליו.
מאפיינים

הארכף הארבע אצבעי קטן יותר מקרוביו ובעל פרווה עבה בצבע חום חיוור עד חום כהה עם סימנים לבנים סביב העיניים וכמה פסים רחבים על הגב. הוא בעל אף ארוך וכפוף המרחרח כל הזמן את הסביבה ומסביב לו ישנם שערות ארוכות. לארכף יש גם עיניים גדולות עם פסים לבנים סביבם ואוזניים גדולות. כמו רוב הארכפים גם חדף זה מסוגל לנוע בזריזות בעזרת רגליו הגדולות. אורכו הממוצע 10–30 ס"מ והזנב 8–25 ס"מ. המשקל הממוצע הוא 45–540 גרם.
ארכף זה חי במרכז ודרום מזרח אפריקה במדינות: אנגולה, הרפובליקה הדמוקרטית של קונגו, קניה, מלאווי, מוזמביק, דרום אפריקה, טנזניה, זמביה, זימבבואה ונמיביה. הם נפוצים ביותר יחסית למיני הארכפים והם חיים ביערות, מורדות הרים, שפלות, ערבות עשב וסוונות לחות.
הארכפים אוכלים חסרי חוליות קטנים שהם מוצאים כמו חגבים, תולעים, פרפרים, נמלים וטרמיטים וכן גם זרעים. הם ישנים בלילות מתחת לסבכים צפופים בהם הם בטוחים יחסית.
הם פגיעים ביותר לטורפים כמו נחשים, עופות דורסים ויונקים טורפים כמו חתולים. להגנתם הם מסתמכים על מהירות גבוהה.
הערות שוליים

↑  ארכף ארבע אצבעי באתר הרשימה האדומה של IUCN
| חדפי פיל |
| --- | --- | --- |
| ארכף | ארכף קצר-אף • ארכף הכף • ארכף שחור-רגל • ארכף שחור • ארכף הסבך • ארכף סלע מזרחי • ארכף קארו • ארכף סומלי • ארכף אדמוני • ארכף סלע מערבי |  |
| ארכף צפון-אפריקני | ארכף צפון-אפריקני |  |
| ארכף עגול-אוזן | ארכף עגול-אוזן נמיבי • ארכף עגול-אוזן קארו • ארכף עגול-אוזן אטנדקה |  |
| ארכף ארבע אצבעי | ארכף ארבע אצבעי |  |
| ארכף גדול | ארכף זהוב-גב • ארכף משובץ • ארכף אדום-ראש  • ארכף אפור-פנים |  |
| --- | --- |
בקרת זהויות :  NLI: 987007538725605171 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
אליפות גרמניה בכדורגל 1935

| --- | --- |
פרס "ויקטוריה המוענק למנצח
 תקופת התחרות:  7 באפריל 1935 – 23 ביוני 1935 (78 ימים)
 מספר משתתפות:  16
 הזוכה:  שאלקה 04
 מספר משחקים:  51
 מספר שערים:  243 (4.76 בממוצע למשחק)
 → 19341936 ←
אליפות גרמניה בכדורגל 1935 הייתה העונה ה-28 של התחרות.

תחרויות אזוריות נערכו ב-16 גאוליגות אזוריות. מנצחי תחרויות אלו השתתפו באליפות המדינה. תחילה הם שובצו ב-4 בתים. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד.
למשחק הגמר הגיעו שטוטגרט ושאלקה 04. לשאלקה 04 זו הייתה ההופעה השנייה ברציפות במשחק הגמר, והניצחון השני.
ארגון האליפות

לתחרות העפילו מנצחות תחרויות אזוריות:
| מועדון | תחרות |
| --- | --- |
וולדהוף מנהיים: גאוליגה באדן
גרויטר פירט: גאוליגה ביירן
הרטה ברלין: גאוליגה ברלין-ברנדנבורג
האנאו 93: גאוליגה הסן
פ.צ. ינה: גאוליגה מרכז
ויקטוריה קלן: גאוליגה ריין-מרכז
בנראט: גאוליגה ריין תחתית
הנובר 96: גאוליגה סקסוניה תחתית
איימסביטל: גאוליגה צפון גרמניה
יורק בויין: גאוליגה פרוסיה המזרחית
פ.צ. שטטין: גאוליגה פומרניה
פ.צ. חמניץ: גאוליגה סקסוניה
פורוורץ גלייביץ: גאוליגה סילזיה
פניקס לודוויגסהפן: גאוליגה דרום-מערב גרמניה
שאלקה 04: גאוליגה וסטפאליה
שטוטגרט: גאוליגה וירטמברג
מהלך התחרות > בית א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | פ.צ. חמניץ | 6 | 5 | 0 | 1 | 22 | 7 | 10 |
| 2 | הרטה ברלין | 6 | 4 | 0 | 2 | 22 | 8 | 8 |
| 3 | פורוורץ גלייביץ | 6 | 2 | 1 | 3 | 9 | 11 | 5 |
| 4 | יורק בויין | 6 | 0 | 1 | 5 | 8 | 35 | 1 |
מהלך התחרות > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | שאלקה 04 | 6 | 5 | 0 | 1 | 27 | 6 | 10 |
| 2 | הנובר 96 | 6 | 4 | 0 | 2 | 24 | 12 | 8 |
| 3 | איימסביטל | 6 | 2 | 1 | 3 | 11 | 20 | 5 |
| 4 | פ.צ. שטטין | 6 | 0 | 1 | 5 | 5 | 29 | 1 |
מהלך התחרות > בית ג'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | בנראט | 6 | 5 | 1 | 0 | 17 | 5 | 11 |
| 2 | פניקס לודוויגסהפן | 6 | 4 | 1 | 1 | 19 | 3 | 9 |
| 3 | וולדהוף מנהיים | 6 | 1 | 0 | 5 | 9 | 21 | 2 |
| 4 | ויקטוריה קלן | 6 | 1 | 0 | 5 | 6 | 22 | 2 |
מהלך התחרות > בית ד'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | שטוטגרט | 6 | 4 | 0 | 2 | 13 | 11 | 8 |
| 2 | גרויטר פירט | 6 | 3 | 0 | 3 | 11 | 9 | 6 |
| 3 | האנאו 93 | 6 | 3 | 0 | 3 | 8 | 8 | 6 |
| 4 | פ.צ. ינה | 6 | 2 | 0 | 4 | 5 | 9 | 4 |
מהלך התחרות > שלבי הנוק-אאוט

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | 2 ביוני - לייפציג | 2 ביוני - לייפציג |  |  |  |  |
|  |  שטוטגרט | 4 |   |  |  |  |
|  |  בנראט | 2 |   |  |  |  |
|  |  |  |   |  |  |  |
|  |  |  |   |  | 23 ביוני - קלן | 23 ביוני - קלן |
|  |  |  |   |  |  שאלקה 04 | 6 |
|  |  |  |   |   |  שטוטגרט | 4 |
|  |  |  |   |   |  |  |
|  | 2 ביוני - דיסלדורף | 2 ביוני - דיסלדורף |   |   |  |  |
|  |  שאלקה 04 | 3 |   |   |  |  |
|  |  פ.צ. חמניץ | 2 |   |   |  |  |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 23 ביוני 1935 | שאלקה 04 | 6 - 4 | שטוטגרט | אצטדיון ריין אנרגי,קלן צופים: 70,000 שיפוט: אלברט בסט |
| 23 ביוני 1935 | אדולף אורבן  6'   רודולף גרל  41'  ארנסט פוגרגן  36', 54', 79'   ארנסט קלוויצקי  65' | (סיקור) | אוטו בוקלה  55', 57'   אריק קוך  78'  וילי רוץ  86' | אצטדיון ריין אנרגי,קלן צופים: 70,000 שיפוט: אלברט בסט |
כדורגלנים מצטיינים

ארנסט פוארטגן משאלקה 04 כבש 11 שערים ובכך זכה בתואר מלך השערים.
אליפות גרמניה בכדורגל 1934

| --- | --- |
פרס "ויקטוריה המוענק למנצח
 תקופת התחרות:  8 באפריל 1934 – 24 ביוני 1934 (78 ימים)
 מספר משתתפות:  16
 הזוכה:  שאלקה 04
 מספר משחקים:  51
 מספר שערים:  219 (4.29 בממוצע למשחק)
 → 19331935 ←
אליפות גרמניה בכדורגל 1934 הייתה העונה ה-27 של התחרות.

לקראת עונה זו נערך שינוי ארגוני בכדורגל הגרמני. תחרויות אזוריות נערכו ב-16 גאוליגות אזוריות. מנצחי תחרויות אלו השתתפו באליפות המדינה. תחילה הם שובצו ב-4 בתים. בכל בית נערכו משחקים בשיטת משחק בית/משחק חוץ. מנצחי הבתים העפילו למשחקי חצי הגמר והגמר. משחקים אלו נערכו בשיטת מפגש יחיד.
למשחק הגמר הגיעו נירנברג ושאלקה 04. לשאלקה 04 זו הייתה ההופעה הראשונה במשחק הגמר, והניצחון הראשון.
ארגון האליפות

לתחרות העפילו מנצחות תחרויות אזוריות:
| מועדון | תחרות |
| --- | --- |
וולדהוף מנהיים: גאוליגה באדן
נירנברג: גאוליגה ביירן
ויקטוריה 89 ברלין: גאוליגה ברלין-ברנדנבורג
בורוסיה פולדה: גאוליגה הסן
ואקר האלה: גאוליגה מרכז
ויקטוריה קלן: גאוליגה ריין-מרכז
בנראט: גאוליגה ריין תחתית
ורדר ברמן: גאוליגה סקסוניה תחתית
איימסביטל: גאוליגה צפון גרמניה
פרוסיה דנציג: גאוליגה פרוסיה המזרחית
ויקטוריה סטולף: גאוליגה פומרניה
דרזדנר: גאוליגה סקסוניה
בייטן: גאוליגה סילזיה
קיקרקס אופנבך: גאוליגה דרום-מזרח גרמניה
שאלקה 04: גאוליגה וסטפאליה
אוניון בוקינגן: גאוליגה וירטמברג
מהלך התחרות > בית א'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | ויקטוריה 1889 | 6 | 6 | 0 | 0 | 24 | 9 | 9 |
| 2 | בייטן | 6 | 3 | 1 | 2 | 12 | 13 | 7 |
| 3 | ויקטוריה סטולף | 6 | 1 | 2 | 3 | 10 | 12 | 4 |
| 4 | פרוסיה דנציג | 6 | 0 | 1 | 5 | 6 | 18 | 1 |
מהלך התחרות > בית ב'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | שאלקה 04 | 6 | 4 | 0 | 2 | 16 | 7 | 8 |
| 2 | בנראט | 6 | 3 | 1 | 2 | 12 | 11 | 7 |
| 3 | ורדר ברמן | 6 | 2 | 1 | 3 | 11 | 17 | 5 |
| 4 | איימסביטל | 6 | 2 | 0 | 4 | 13 | 17 | 4 |
מהלך התחרות > בית ג'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | וולדהוף מנהיים | 6 | 2 | 4 | 0 | 19 | 6 | 8 |
| 2 | ויקטוריה קלן | 6 | 2 | 2 | 2 | 13 | 18 | 6 |
| 3 | קיקרז אופנבך | 6 | 1 | 4 | 1 | 14 | 16 | 5 |
| 4 | אוניון בוקינגן | 6 | 2 | 1 | 3 | 15 | 21 | 4 |
מהלך התחרות > בית ד'

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | נקודות |
| --- | --- | --- | --- | --- | --- | --- | --- | --- |
| 1 | נירנברג | 6 | 4 | 1 | 1 | 10 | 4 | 9 |
| 2 | דרזדנר | 6 | 4 | 1 | 1 | 16 | 7 | 9 |
| 3 | בורוסיה פולדה | 6 | 1 | 2 | 3 | 7 | 10 | 4 |
| 4 | ואקר האלה | 6 | 1 | 0 | 5 | 8 | 20 | 2 |
מהלך התחרות > שלבי הנוק-אאוט

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | 17 ביוני - לייפציג | 17 ביוני - לייפציג |  |  |  |  |
|  |  נירנברג | 2 |   |  |  |  |
|  |  ויקטוריה 89 ברלין | 1 |   |  |  |  |
|  |  |  |   |  |  |  |
|  |  |  |   |  | 24 ביוני - ברלין | 24 ביוני - ברלין |
|  |  |  |   |  |  שאלקה 04 | 2 |
|  |  |  |   |   |  נירנברג | 1 |
|  |  |  |   |   |  |  |
|  | 17 ביוני - דיסלדורף | 17 ביוני - דיסלדורף |   |   |  |  |
|  |  שאלקה 04 | 5 |   |   |  |  |
|  |  וולדהוף מנהיים | 2 |   |   |  |  |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 24 ביוני 1934 | שאלקה 04 | 2 - 1 | נירנברג | ברלין צופים: 45,000 שיפוט: אלפרד בירלם |
| 24 ביוני 1934 | פריץ צפאן  88'   ארנסט קוצורה  90' | (סיקור) | גאורג פרידל  54' | ברלין צופים: 45,000 שיפוט: אלפרד בירלם |
כדורגלנים מצטיינים

אוטו סיפלינג מוולדהוף מנהיים כבש 11 שערים ובכך זכה בתואר מלך השערים.
ארץ של חירשים (סרט)

| --- | --- |

 בימוי:  ואלרי טודורובסקי
 הופק בידי:  סרגיי ליבנב, Ilya Neretin 
 תסריט:  ואלרי טודורובסקי
 שחקנים ראשיים:  צ'ולפן חמאטובה, דינה קורזון, מקסים סוחאנוב
 מוזיקה:  אלכסיי גנאדייוויץ' אייגי 
 צילום:  Yury Shaygardanov 
 מדינה:  רוסיה
 חברת הפקה:  Gorky Film Studio 
 חברה מפיצה:  גוסקינו אולפני גורקי
 הקרנת בכורה:  1998
 משך הקרנה:  111 דקות
 שפת הסרט:  שפת הסימנים הרוסית, רוסית
 סוגה:  סרט דרמה 
 דף הסרט ב־IMDb
 
ארץ של חירשים (ברוסית: Страна глухих) הוא סרט דרמה רוסי מוערך משנת 1998 שזכה בכמה פרסים והיה מועמד לפרס ניקה. הוא מציג את מערכת היחסים בין אישה שומעת ורקדנית חירשת. הסרט נכתב ובוים על ידי ואלרי טודורובסקי, מככבים בו צ'ולפן חמאטובה ודינה קורזון, שזכתה על תפקידה בסרט בפרס שחקנית המשנה הטובה ביותר.
הסרט נחשב לאחד ממאה הסרטים הטובים בהיסטוריה של הקולנוע ברוסיה, על פי מגזין Afisha.
עלילה

ריטה חווה תקופה קשה: החבר שלה אליושה, שחקן רולטה נלהב, חייב סכום כסף עצום ועכשיו חייו, כמו חייה של ריטה, תלויים על הכף. במהלך פגישה עם הנושה שלו במסעדה שלו, אליושה עוזב מבלי לחזור ומותיר את חברתו לבדה עם הנושה. בעת יציאתה החוצה, ריטה פוגשת בטעות רקדנית חירשת בשם יאיא, שמצילה אותה ממרדף. יאיא, למרות היותה חירשת לחלוטין, מבינה היטב אנשים שומעים. היא משכנעת את ריטה לשכוח את אהובה ומשכנעת שכל הגברים הם נבלות וצריך לחיות רק בשביל עצמך.
השתיים מבלות יחד כל הזמן והופכות לחברות הכי טובות. יאיא מלמדת את ריטה שפת סימנים ומספרת לה על החלום שלה — לחסוך הרבה כסף ולנסוע אל "ארץ החירשים", שם היא, כמו אנשים דומים לה, יכולה לחיות באופן מוחלט מבלי להתכחש לעצמה. כשהיא שומעת את הרעיון, ריטה מתקשה להזדהות, אבל בכל זאת היא תומכת בה. החברות מנסות להרוויח כסף בזנות, אך ללא הצלחה. עד מהרה, יאיא מציגה לחברתה את מנהיג כנופיית החירשים, ״חזיר״, שמתאהב בריטה. לאחר זמן מה, הגבר מציע לה עבודה - להיות ה"אוזניים" שלו: ריטה חייבת לגלם את התפקיד של אשתו החירשת של ה״חזיר״ ולהזהיר אותו מפני סכנה. באחת הפעמים היא מצילה את חייו במהלך פגישה עם שותפים חסרי מצפון.
יום אחד, ריטה מקבלת טלפון מאדם אלמוני שמודיע לה על מקום הימצאו של אליושה. לאחר שמצאה אותו, ריטה מביאה את אהובה הביתה. בתחילה, יאיא מתנגדת החלטה כזו באופן מוחלט. מאוחר יותר, בהיעדרה של ריטה, היא לומדת להכיר את אליושה טוב יותר ושוכבת איתו. במשך כל הזמן הזה יאיא משוכנעת בהוללות ובאנוכיות של הצעיר, שהוא לא צריך את ריטה ומנסה לשכנע בכך את חברתה, שעדיין מאוהבת באליושה. פורץ ריב בין הבנות וריטה הולכת לאליושה, מנתקת את היחסים עם יאיא. כשיש בידיה סכום כסף גדול, ריטה מציעה לאליושה להחזיר את החוב. אבל הוא מפסיד את כל הכסף על שולחן הרולטה ואומר שזה משפיל בשבילו להיות לידה, בחורה מאוד מוסרית ועוזב אותה.
בינתיים יאיא מגיעה אל הנושה של אליושה, הבוס שלו, ומבקשת ממנו להעניש את החייב, תוך שהיא מתחננת שלא יגע בריטה. מאחר שאליושה שוב נעלם, הנושה, יחד עם אנשיו, מבקר אצל ריטה ודורש להחזיר את הכסף, תוך שהוא מאיים לחתוך את אוזניה של יאיא. ריטה הולכת אל ״חזיר״ ומבקשת עזרה. פורצת קטטה בין כנופיות החירשים לשומעים, שמסלימה לקרב יריות, בו מתים כל השודדים. אחרי שחיכו לבוקר, יאיא שנמלטה וריטה, שהתחרשה מקרב היריות, מבינה שעכשיו הם תמיד יהיו בלתי נפרדים. מאושרות הן יוצאות למרחקים: אל ארץ של חירשים.
שחקנים ודמויות

דינה קורזון — יאיא
צ'ולפן חמאטובה — ריטה
מקסים סוחאנוב — ״חזיר״
ניקיטה טיונין — אליושה (דיבוב: סרגיי בזרוקוב)
אלכסנדר יאצקו — נושה
אלכסיי גורבונוב — ספק
פאבל פוימאלוב — מאו
סרגיי יושקביץ' — נונה
יארוסלב בויקו — חבר כנופיה
בושל

טבלה משנת 1854 המדגימה היטב את ההבדלים במידת הבושל של סחורות חקלאיות, בין מדינות שונות בארצות הברית
בושל (אנגלית: Bushel) היא יחידת מידה המשמשת למדידת נפח של סחורות יבשות בתפזורת (להבדיל מנוזלים) ואשר מחולקת בדרך כלל לשמונה יחידות של גלון במערכת היחידות הבריטית ובמערכת היחידות האמריקאית המקובלת. זוהי יחידת מידה מקובלת לסחורות יבשות, בדרך כלל סחורות חקלאיות ולא לנוזלים. הקיצור המקובל ליחידת מידה של בושל היא bsh או bu.
1 בושל אמריקאי = 35.23907017 ליטר = 8 גלון יבש (גלון יבש = 4.40488377086 ליטר) = 9.309177489 גלון.
1 בושל במערכת היחידות הבריטית = 36.36872 ליטר = 8 גלון במערכת היחידות הבריטית.
בושל אמריקאי מכונה אף "בושל וינצ'סטר" והוגדר באופן מקורי כנפח של גליל שקוטרו 18.5 אינץ' וגובהו 8 אינץ' (2150.420171... אינץ' מעוקב); הגדרתו המודרנית היא 2150.42 אינץ' מעוקב בדיוק. בושל מכיל 8 גלון יבש, אשר נפחו שונה מזה של גלון נוזל המוכר יותר בארצות הברית ואף שונה מזה של גלון במערכת היחידות הבריטית. בושל מכיל ארבעה פק (Peck) (1 פק = 9.09218 ליטר).
לעיתים תכופות משתמשים ביחידת המידה של בושל לביטוי מסה של חומר ולא נפח. בשוקי הסחורות החקלאיות העולמיים, כמו גם בממגורות תבואה ובדיווחים חקלאיים, נוהגים עדיין להשתמש ביחידת הבושל. זאת על ידי ייחוס של משקל קבוע ואחיד לבושל של כל סחורה הנמדדת ביחידה מידה זו. כך שמשקלו של בושל משתנה בהתאם לסחורה אותה מודדים. מידות המשקל של הסחורות הנמדדות בדרך כלל בבושל הן:
שיבולת-שועל
ארצות הברית: 32 ליבראות ≈ 14.515 ק"ג
קנדה: 34 ליבראות ≈ 15.422 ק"ג
שעורה: 48 ליבראות ≈ 21.722 ק"ג
תירס: 56 ליבראות ≈ 25.401 ק"ג
חיטה וסויה: 60 ליבראות ≈ 27.215 ק"ג
סחורות נוספות הנמדדות בדרך כלל ביחידות בושל הן זרעי חמניות, פירות, ירקות, פחם, שיער, ועוד.
בעבר, כאשר השימוש ביחידת הבושל היה מקובל בארצות הברית, קבעה כל מדינה בחוק את משקל הבושל לכל סוג של סחורה חקלאית. באופן זה היו לעיתים הבדלים בגודל הבושל בין מדינה אחת לאחרת. המדיניות הממשלתית בארצות הברית ובבריטניה היא להוציא מכלל שימוש את יחידת המידה של הבושל ולהחליפה בשיטת המדידה המטרית, בה נעשה שימוש לצרכים אלה ואחרים בכל רחבי העולם. על כן חשובה תמיד ההשוואה בין יחידת הבושל ליחידה המטרית המקבילה וכן לברר האם נעשה שימוש בבושל כיחידת מסה או כיחידת נפח.
שמה של היחידה "בושל" אף תורגם ליחידות מידה דומות בארצות אחרות, כך למשל הייתה יחידת המידה הגרמנית "שפל" (Scheffel).
אקיקו ואקבאיאשי

| --- | --- |

 לידה:  13 בדצמבר 1939 (בת 84) אוטה, יפן 
 מדינה:  יפן 
 תקופת הפעילות:  מ-1958 
 פרופיל ב-IMDb
 
אקיקו ואקבאיאשי (ביפנית: 若林 映子; נולדה ב-26 באוגוסט 1941) היא שחקנית יפנית, הידועה במיוחד בארצות המערב בשל גילום דמותה של אקי, בסרט ג'יימס בונד משנת 1967, "אתה חי רק פעמיים".
ביוגרפיה

אקיקו ואקבאיאשי נולדה באוטה (Ōta), טוקיו. לפני שהייתה נערת בונד הופיעה בסרטים רבים בארץ הולדתה יפן, במיוחד בסרטי מפלצות של אולפני טוהו כמו "Dagora, the Space Monster" ו"Ghidorah, the Three-Headed Monster" (שניהם הופצו גם תחת כותרים אחרים).
כשההפקה של "אתה חי רק פעמיים" החלה, ואקבאיאשי יועדה במקור לשחק את התפקיד של קיסי סוזוקי, בעוד עמיתתה לסרט מי האמה יועדה לשחק את סוקי, אחת מהסוכנות המובחרות של טייגר טאנאקה. כשהתברר שלימוד אנגלית היה משימה קשה מדי בשביל האמה, שתי הנשים התחלפו בתפקידים, כשהאמה שיחקה את התפקיד הקטן יותר של קיסי, בעוד ואקבאיאשי נכנסה לנעליה הגדולות יותר של סוקי.
לפי הצעתה, דמותה של סוקי נקראה אקי. הסיבה לכך נעוצה ככל הנראה כשב-1966 וודי אלן לקח את סרט הפעולה היפני "International Secret Police: Key of Keys" (שבו כיכבו גם מיה האמה וגם ואקבאיאשי), ערך אותו מחדש, דיבב אותו, שינה את העלילה וכינה אותו "מה חדש, טייגר לילי?". בסרט, ואקבאיאשי גילמה את דמותה של "סוקי יאקי" בעוד שבסרט "אתה חי רק פעמיים" שותפתה לסרט האמה שיחקה את "טרי יאקי".
ואקבאיאשי שיחקה רק בסרט אחד נוסף (והופעה בתוכנית טלוויזיה) לפני שנעלמה הן מהמסך הגדול והן מהמסך הקטן. בריאיון למגזין G-FAN (גיליון 76) ואקבאיאשי אמרה שהיא פרשה ממשחק בשל פציעה ממושכת בה נפגעה בעת עשיית סרט.
אקיקו יוסאנו

| --- | --- |

 לידה:  7 בדצמבר 1878 סאקאי, אוסקה, יפן
 פטירה:  29 במאי 1942 (בגיל 63) Ogikubo, יפן 
 שם לידה:  הו שו
 מדינה:  יפן 
 לאום:  יפני
 מקום קבורה:  בית הקברות טאמה 
 עיסוק:  סופרת, משוררת ופעילה חברתית.
 מקום לימודים:  Osaka Prefectural Sen'yo Senior High School 
 שפות היצירה:  יפנית
 יצירות בולטות:  מידרקאמי
 בן או בת זוג:  טקאן יוסאנו 
 צאצאים:  Shigeru Yosano 
 
זהו שם יפני; שם המשפחה הוא .
אקיקו יוסאנו (ביפנית: 与謝野 晶子;‏ 7 בדצמבר 1878 – 29 במאי 1942) הוא שם עט של סופרת ומשוררת יפנית בשם הו שו, שהייתה מחלוצי הפמיניזם, פציפיסטית ופעילה חברתית שחיה בתקופת מייג'י, תקופת טאישו ובתחילת תקופת שווה. היא הייתה בין המשוררות הפוסט-קלאסיות המפורסמות ביותר והשנויות ביותר במחלוקת ביפן.
ביוגרפיה

יוסאנו נולדה למשפחת סוחרים אמידה מסאקאי במחוז אוסקה. כבר מגיל 11 היא לקחה חלק משמעותי בניהול העסק המשפחתי שעסק במכירת יוקן וממתק שעועית. בילדותה היא נהגה לקרוא יצירות ספרותיות, לרוב מספרייתו של אביה. בתור תלמידת תיכון היא עשתה מנוי למיוג'ו והפכה לאחת התורמות העיקריות שלו. עורך כתב העת, טקאן יוסאנו, לימד אותה את שירת הוואקה.
למרות שטקאן היה נשוי הוא התאהב באקיקו, ולבסוף הם התחתנו ב-1901 והתגוררו בפרבר של טוקיו. לזוג נולדו שני בנים.
אשל הנגב

| אשל הנגב> מיון מדעי |
| --- | --- |
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: אשליים
סוג:: אשל
מין:: אשל הנגב
שם מדעי
 Tamarix negevensis ‏זהרי
אֵשֶׁל הַנֶּגֶב (שם מדעי: Tamarix negevensis) הוא מין של עץ מסוג אשל.
אשל הנגב אנדמי לישראל, גדל בנגב, ומוכר כצמח מוגן בהיותו נדיר במיוחד. מועד פריחתו הוא ממרץ עד מאי.
הערות שוליים

↑  פרופ' אבינעם דנין, ד"ר אורי פרגמן ספיר, אשל הנגב, באתר flora.org.il
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
אקירה טוזאווה

| --- | --- |

טוזאווה, אפריל 2018
 לידה:  22 ביולי 1985 (בן 39) נישינומיה, היוגו, יפן
 שם במה:  אקירה טוזאווה טוזאווה טוזאווה קנגאי
 משקל:  70 ק"ג
 גובה:  1.70 מטר
 לאום:  יפני
 קריירה מקצוענית:  3 באפריל 2005 – הווה (19 שנים)
 מאמנים:  קניצ'ירו אראי מאסאקי מוצ'יזוקי
 ליגות:  WWE
 מידע אישי
 מספר צאצאים:  1 
 
אקירה טוזאווה (ביפנית: 戸澤 陽, Tozawa Akira; באנגלית: Akira Tozawa; נולד ב-22 ביולי 1985) הוא מתאבק יפני, המופיע בארגון ההיאבקות WWE, בתוכנית הדגל Raw. טוזאווה הוא פעם אחת אלוף ה-WWE במשקל קל ושש פעמים אלוף 24/7. לפני שהחל לעבוד עבור ה-WWE, הוא הופיע במשך שתים עשרה שנים בארגון ההיאבקות Dragon Gate שבו זכה באליפות פתחו את השער האמיץ, פתחו את השער התאום, פתחו את השער המשולש ופתחו את שער אואראי ואף היה המנצח של ליגת זוגות הרפתקת הקיץ לשנת 2011 ו-2012. כמו כן, טוזאווה הופיע במספר ארגוני היאבקות עצמאיים בארצות הברית כמו Chikara,‏ Dragon Gate USA ו-Pro Wrestling Guerrilla‏ (PWG).